**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 4 ครั้งที่ 2 / 2566**

**วันที่ 11 สิงหาคม 2566 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |   |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |   |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |   |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายบุญปัน | กันทะสี | ส.อบต.หนองหลวง หมู่ที่ 16 | *บุญปัน* | *กันทะสี* |  |
| 18 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 19 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 20 | นางทัศวรรณ์ | แพงพรม | ส.อบต.หนองหลวง หมู่ที่ 20 | *ทัศวรรณ์* | *แพงพรม* |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
| 4 | นายอนุวัฒน์ | มะโนราช | เลขานุการนายก อบต.หนองหลวง | *อนุวัฒน์* | *มะโนราช* |  |

**เริ่มประชุม เวลา 09.00 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม
* สมาชิกสภาฯมาประชุม 20 ท่าน
* สมาชิกสภาฯ ลาประชุม - ท่าน
* คณะผู้บริหาร 4 ท่าน
* เจ้าหน้าที่ 4 ท่าน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* วันนี้มีสมาชิกสภาฯท่านได้เข้าห้องประชุมสายหรือเปล่าครับ ซึ่งจากการประชุมครั้งก่อนเราตกลงกันไว้ว่า หากใครมาทำงานสายให้มารายงานต่อที่ประชุมถึงเหตุที่เข้าประชุมสายปรากฏว่ามาครบทุกท่าน ก็ขอขอบคุณมากที่ให้ความร่วมมือเป็นอย่างดี
* มีชาวบ้านมาแจ้งเรื่องไฟฟ้าซ๊อตวัวตาย ที่บ้านหนองบัวเงินเหนือ หมู่ที่ 18 ซึ่งกระผมประสบเหตุด้วยตัวเอง ก็ช่วยเหลือเบื้องต้นและห้ามไม่ให้เจ้าของวัวสัมผัสตัวของวัว ให้รอเจ้าหน้าที่ไฟฟ้ามาเคลียร์เรื่องไฟฟ้าที่รั่วก่อน เพื่อความปลอดภัย และได้แจ้งเจ้าของวัวเข้ามาเขียนคำร้องทุกข์ที่องค์การบริหารส่วนตำบลหนองหลวง พอท่านนายกได้ทราบเรื่องก็ได้แจ้งประสานเข้าไปที่สำนักงานการไฟฟ้าส่วนภูมิภาคโพนพิสัยเพื่อดำเนินการแก้ไขเป็นการเร่งด่วน
* เชิญคณะบริหารแจ้งต่อที่ประชุมทราบ เชิญครับ

**นางสมัย ชนาราษฎร์ นายก อบต.หนองหลวง**

* ในการประชุมสภาฯครั้งที่แล้ว นายกติดภารกิจการประชุม ก.อบต.ที่หนองคายโดยนายกได้มอบหมายให้รองนายกทั้ง2ท่านและเลขานุการนายกฯเข้าร่วมประชุมแทน
* สำหรับการประชุมในวันนี้เป็นการพิจารณาร่างแผนพัฒนาท้องถิ่น (พ.ศ.2566-2570)เพิ่มเติม (ฉบับที่ 3) พ.ศ.2566
* ตามระเบียบการทำข้อบัญญัติประจำปี จะต้องดำเนินการให้แล้วเสร็จภายในวันที่ 15 สิงหาคม ของทุกปีงบประมาณ ดังนั้นวันนี้เราต้องปรึกษาหารือโครงการของแต่ละหมู่บ้าน รายละเอียดในร่างข้อบัญญัติให้แล้วเสร็จ
* ได้รับแจ้งจากผู้ใหญ่บ้าน หมู่ที่ 10 ว่างบประมาณโครงการตกไป นี้คือความผิดพลาดและข้อบกพร่องของผู้นำ ถือว่าเป็นกรณีตัวอย่าง ฉะนั้น ส.อบต.กับ ผญบ.ต้องประสานงานกัน ร่วมมือกันเพื่อประโยชน์ของชาวบ้านเป็นหลัก
* วันนี้มีราษฎรบ้านหนองบัวเงินเหนือ หมู่ที่ 18 เข้ามาร้องทุกข์ว่าวัวโดนไฟฟ้าซ๊อตตาย ราคาประมาณ 38,000 บาท ก็ได้ให้เจ้าหน้าที่รับเรื่องและดำเนินการจัดเตรียมเอกสารให้พร้อม เพื่อนำเรื่องเข้าหารือกับทางอำเภอ จัดหางบประมาณเยียวยาในกรณีนี้ ซึ่งจะได้รับการช่วยเหลือเท่าไหร่นั้น ต้องขึ้นอยู่กับมติที่ประชุมเห็นชอบดำเนินการของคณะกรรมการ
* นายกลงพื้นที่กับ ส.อบต.หมู่ที่ 4 ในการเยี่ยมผู้ป่วยเอดส์ ซึ่งกองสวัสดิการได้มอบเงินช่วยเหลือ และได้เจอถนนเป็นหลุมเป็นบ่อหลายแห่ง ซึ่งตอนนี้กำลังซื้อยางมะตอยมา เพื่อดำเนินการแก้ไขให้ในเบื้อง
* ก็ฝากให้พวกเราสำรวจถนนภายในหมู่บ้านแต่ละซอยซ่อมแซมถนนในซอยไหนให้ถ่ายรูปและระบุตำแหน่งให้ชัดเจนแล้วรายงานเข้ามาให้ท่านเลขานายกฯเพื่อดำเนินการแจ้งเจ้าหน้าที่และรายงานผู้บริหารเพื่อแก้ไขปรับปรุงให้ดีขึ้น เพื่อตอบสนองความต้องการของพี่น้องประชาชน
* ทั้งนี้ทั้งนั้นต้องขอขอบคุณ ผอ.กองสวัสดิการสังคมที่ได้โอนงบประมาณในส่วนของกองสวัสดิการ เพื่อมาแก้ไขปัญหาความเดือดร้อนเร่งด่วนของชาวบ้าน ขอชื่นชมค่ะ เพราะการบริการสาธารณะเป็นหัวใจหลักของเรา
* นายกลงเยี่ยม น้องสุพัตร รินตา ซึ่งพิการตั้งแต่กำเนิด ตาบอด หูไม่ได้ยิน อายุ 15 ปี ราษฎรบ้านหนองสวรรค์ หมู่ที่ 14 โดยการอำนวยการประสานงานของกองสวัสดิการฯ ที่นำเสนอ พมจ.หนองคาย จนได้งบประมาณช่วยเหลือ ในโอกาสต่อไปก็จะนำคุณหมอ รพสต. ลงพื้นที่ให้การช่วยแหลือในการจัดการดูแล เรื่องติดเชื้อรา โดยคำปรึกษาและแนะนำญาติในการดูแลที่ถูกต้อง
* เมื่อเช้าเข้าร่วมกิจกรรมเฉลิมพระเกียรติ ที่อนามัยเฉลิมพระเกียรติเฝ้าไร่ กับท่านรองผู้ว่าราชการจังหวัด จึงได้ขออนุญาตเลื่อนการประชุมสภาฯมาเป็นเวลา 10.00 นาฬิกา
* เรื่องการกู้ยืมเงินของเรา ตอนนี้อยู่ในขั้นตอนการเพิ่มเติมเอกสารจากกองช่าง และแก้ไขเพิ่มเติมแผนในกรณีโครงการตกหล่น ได้ให้เจ้าหน้าที่นักวิเคราะห์นโยบายและแผนแก้ไขแล้ว
* ต้องขอขอบคุณสมาชิกสภาฯที่เข้าร่วมกิจกรรมงดเหล้าเข้าพรรษา อบรมศีลธรรมพาลูกจูงหลานเข้าวัดของกองการศึกษา
* กองสวัสดิการฯแจ้งว่า เราได้รับรางวัล 2 รางวัล คือรางวัลตำบลสุขภาพดี และรางวับเมืองที่เป็นมิตรกับผู้สูงอายุ ก็ต้องขอบคุณทุกๆท่านที่ให้ความร่วมมือจนทำให้ตำบลหนองหลวงของเราเป็นที่รู้จักและได้รับการยกย่อง
* กรณีเรื่องการเปลี่ยนออโต้สวิซของการไฟฟ้าส่วนภูมิภาคโพนพิสัย ที่ทำการแก้ไขล่าช้าให้สมาชิกรายงานเข้ามาด้วยว่าเรียบร้อยหรือไม่ หากยังไม่ดำเนินการอีก นายกจะทำการร้องเรียนไปยังระดับภูมิภาคต่อไป ทั้งๆที่เราได้แจ้งนานแล้วให้เราชำระเงินก่อนก็ดำเนินการชำระให้แล้ว ค่าไฟฟ้าก็แพงขึ้นเรื่อยๆแต่ทำงานล่าช้ามาก ไม่คำนึงถึงความเดือดร้อนของประชาชน
* การร่วมกิจกรรมงานรัฐพิธี เป็นหน้าที่หลักของเราอยู่แล้วในการร่วมกิจกรรมของทางราชการ ฉะนั้นในวันพรุ่งนี้ให้ทุกท่านเล็งเห็นความสำคัญในเรื่องกิจกรรมด้วย ร่วมกิจกรรมเสร็จแล้วเราจะร่วมกันถ่ายภาพเพื่อนำไปขึ้นป้ายประชาสัมพันธ์ยินดีต้อนรับทางเข้าตำบลหนองหลวงทั้ง 2 ทาง
* นายกก็มีเรื่องแจ้งเพื่อทราบเพียงเท่านี้

**นายวีระ เพียรไทยสงค์ ประธานสภา อบต.หนองหลวง**

* ท่านสมาชิกคงรับทราบกันทุกคนแล้วนะครับ สำหรับงานรัฐพิธีในวันพรุ่งนี้ และต่อไปการวางพานพุ่มในงานรัฐพิธีต่างๆฝ่ายนิติบัญญัติของเราจะร่วมวางด้วย เพื่อแสดงความจงรักภักดีและความสามัคคีในหมู่คณะ

**มติที่ประชุม รับทราบ**

**ระเบียบวาระที่ 2 เรื่องรับรองงรายงานการประชุมครั้งที่ผ่านมา**

* 2.1 สมัยสามัญ สมัยที่ 4 ครั้งที่ 1/2566 ลงวันที่ 3 สิงหาคม 2566

**นายวีระ เพียรไทยสงค์ ประธานสภา อบต.หนองหลวง**

* สำหรับการประชุมสภาฯ ครั้งที่ผ่านมาเป็นสมัยสามัญ สมัยที่ 4 ครั้งที่1/2566 เมื่อวันที่ 3 สิงหาคม 2566
* เชิญท่านเลขานุการสภาฯ รายงานชี้แจงครับ

**นายประยูร พลทอง เลขานุการสภา อบต.หนองหลวง**

* สำหรับหารรายงานการประชุมที่ผ่านมา เป็นการประชุมสภาฯ สมัยสามัญ สมัยที่ 4 ครั้งที่1/2566 เมื่อวันที่ 3 สิงหาคม 2566
* เนื่องวาระการประชุมในวาระที่ 4 เรื่องอื่นๆ มีผู้อภิปรายจำนวนมาก รายละเอียดเยอะการบันทึกรายละเอียดยังไม่สมบูรณ์ ขอรับรองรายงานการประชุมสมัยต่อไป

**ระเบียบวาระที่ 3 เรื่องเสนอเพื่อพิจารณา**

* **3.1** **พิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ 2567**
* **3.2 พิจารณาให้ความเห็นชอบร่างข้อบัญญัติองค์การบริหารส่วนตำบลหนองหลวง เรื่อง ติดตั้งบ่อดักไขมันบำบัดน้ำเสียในอาคาร พ.ศ.2566 3.3 พิจารณาให้ความเห็นชอบร่างแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 3) พ.ศ.2566 3.4 พิจารณาเห็นชอบโอนงบประมาณรายจ่ายประจำปี 2566**

1โอนตั้งเป็นรายการใหม่

1. จัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง (กองสวัสดิการฯ)

**นายวีระ เพียรไทยสงค์ ประธานสภา อบต.หนองหลวง**

* สำหรับวาระที่ 3 เรื่องเสนอเพื่อพิจารณา มีทั้งหมด 4 เรื่อง ดังนี้
* 3.1 พิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ 2567
* 3.2 พิจารณาให้ความเห็นชอบร่างข้อบัญญัติองค์การบริหารส่วนตำบลหนองหลวง เรื่อง ติดตั้งบ่อดักไขมันบำบัดน้ำเสียในอาคาร พ.ศ.2566 3.3 พิจารณาให้ความเห็นชอบร่างแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 3) พ.ศ.2566 3.4 พิจารณาเห็นชอบโอนงบประมาณรายจ่ายประจำปี 2566
1. โอนตั้งเป็นรายการใหม่
* จัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง (กองสวัสดิการฯ)
* เรียนเชิญท่านนายกฯ เสนอต่อสภาครับ

**นางสมัย ชนาราษฎร์ นายก อบต.หนองหลวง**

* **3.1 พิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ 2567**
* คณะบริหารขอชี้แจงให้ท่านประธานสภาและสมาชิกสภาทุกท่านได้ทราบถึงสถานการณ์คลัง ตลอดจนหลักการและแนวนโยบายการดำเนินการ ในปีงบประมาณ พ.ศ.2567 ดังนี้
* 1. สถานการณ์คลัง
	1. งบประมาณรายจ่ายทั่วไป

ในปีงบประมาร พ.ศ.2566 ณ วันที่ 30 กันยายน 2566 องค์กรปกครองส่วนท้องถิ่น มีสถานะการเงิน ดังนี้

1.1.1 เงินฝากธนาคาร จำนวน 53,273,262.29 บาท

1.1.2 เงินสะสม จำนวน 61,461,072.09 บาท

1.1.3 เงินทุนสำรองสะสม จำนวน 22,591,400.37 บาท

1.1.4 รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน 11 โครงการ

 รวม 2,411,472.36 บาท

* + 1. รายการกันเงินไว้ยังไม่ก่อหนี้ผูกพัน จำนวน 25 โครงการ รวม 1,196,899.00 บาท
	1. เงินกู้คงค้าง -ไม่มี –
* 2. การบริหารงบประมาณในปีงบประมาณ พ.ศ.2565

2.1 รายรับจริง จำนวน 85,144,908.10 บาท ประกอบด้วย

 หมวดภาษีอากร จำนวน 201,309.36 บาท

 หมวดค่าธรรมเนียม ค่าปรับและใบอนุญาต จำนวน 171,686.00 บาท

 หมวดรายได้จากทรัพย์สิน จำนวน 214,667.10 บาท

 หมวดรายได้จากสาธารณูปโภคและกิจการพาณิชย์ จำนวน 2,602,605.00 บาท

 หมวดรายได้เบ็ดเตล็ด จำนวน 100,100.00 บาท

 หมวดรายได้จากทุน จำนวน - บาท

 หมวดภาษีจัดสรร จำนวน 35,058,852.14 บาท

 หมวดเงินอุดหนุน จำนวน 46,795,688.50 บาท

2.2 เงินอุดหนุนที่รัฐบาลให้โดยวัตถุประสงค์ จำนวน 2,303,699.80 บาท

2.3 รายจ่ายจริง จำนวน 74,473,164.27 บาท ประกอบด้วย

 งบกลาง จำนวน 24,101,498.66 บาท

 งบบุคลากร จำนวน 18,073,115.00 บาท

 งบดำเนินงาน จำนวน 21,796,964.48 บาท

 งบลงทุน จำนวน 3,881,900.00 บาท

 งบเงินอุดหนุน จำนวน 6,619,686.13 บาท

 งบรายจ่ายอื่น จำนวน - บาท

2.4 รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์

 จำนวน 2,484,699.80 บาท

2.5 มีการจ่ายเงินสะสมเพื่อดำเนินการตามอำนาจหน้าที่

 จำนวน 2,520,080.00 บาท

2.6 รายจ่ายที่จ่ายจากเงินทุนสำรองสะสม

 - ไม่มี

 2.7 รายจ่ายมี่จ่ายเงินกู้

 - ไม่มี

 - สรุปรายรับ รายจ่าย รอบ 3 ปี

 ปี 2565 รายรับจริง รวม 85,144,908.10 บาท

 รายจ่ายจริง รวม 74,473,164.27 บาท

 ปี 2566 ประมาณการรายรับ รวม 91,787,150.00 บาท

 ประมาณการรายจ่าย รวม 91,787,150.00 บาท

ปี 2567 ประมาณการรายรับ รวม 92,000,000.00 บาท

 ประมาณการรายจ่าย รวม 92,000,000.00 บาท

* ทุกท่านคงได้ศึกษาร่างข้อบัญญัติงบประมาณรายจ่ายประจำปีงบประมาณ 2567 ที่ทางเจ้าหน้าที่ได้ส่งให้แล้ว และคงให้ความเห็นชอบรับร่างข้อบัญญัติดังกล่าวด้วย
* **3.2 พิจารณาให้ความเห็นชอบร่างข้อบัญญัติองค์การบริหารส่วนตำบลหนองหลวง เรื่องการติดตั้งบ่อดักไขมันบำบัดน้ำเสียในอาคาร พ.ศ.2566**
* สำหรับเรื่องนี้เป็นเรื่องเร่งด่วนและจำเป็น ได้ทำเป็นหนังสือสั่งการแล้วเพื่อความถูกต้องตามระเบียบ ต้องผ่านความเห็นชอบของสภาจึงจะสมบูรณ์ รายละเอียดและเหตุผลตามหนังสือสั่งการแนบ
* **3.3 พิจารณาให้ความเห็นชอบร่างแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 3) พ.ศ.2566**
* องค์การบริหารส่วนตำบลหนองหลวง ได้จัดทำแผนพัฒนาท้องถิ่น (พ.ศ.2566-2570) เพิ่มเติม (ฉบับที่3) พ.ศ.2566 ขึ้นเพื่อใช้เป็นแนวทางในการบริหารพัฒนาท้องถิ่นให้บรรลุตามวัตถุประสงค์และเป้าหมาย ก่อให้เกิดประโยชน์และสามารถตอบสนองความต้องการพัฒนาของประชาชนในเขต อบต.หนองหลวง โดยพิจารณาบรรจุโครงการในงบประมาณรายจ่ายประจำปี และส่งร่างแผนพัฒนาท้องถิ่น เพิ่มเติม ฉบับที่ 3 ให้สภาองค์การบริหารส่วนตำบลหนองหลวงพิจารณาให้ความเห็นชอบ รายละเอียดดังต่อไปนี้
* 1.ยุทธศาสตร์ด้านโครงสร้างพื้นฐาน
* 1.1 แผนงานอุตสาหกรรมและการโยธา จำนวน 10 โครงการ
* 1.1.1 โครงการก่อสร้างโดมเอนกประสงค์ หมู่ที่ 17 จำนวน 2,000,000 บาท
* 1.1.2 โครงการต่อเติมอาคารศูนย์พัฒนาคุณภาพชีวิตและส่งเสริมอาชีพผู้สูงอายุตำบลหนองหลวง จำนวน 500,000 บาท
* 1.1.3 โครงการกั้นห้องศูนย์พัฒนาเด็กเล็กบ้านโนนสมบูรณ์ จำนวน 80,000 บาท
* 1.1.4 โครงการต่อเติมอาคารศูนย์พัฒนาเด็กเล็กแก้วดวงตา จำนวน 150,000 บาท
* 1.1.5 โครงการขุดลอกฝาย บ้านศรีวิไล หมู่ที่ 12 จำนวน 500,000 บาท
* 1.1.6 โครงการขุดลอกหน้าฝาย บ้านกุดแคน หมู่ที่ 3 จำนวน 500,000 บาท
* 1.1.7 โครงการก่อสร้างฝาย คสล.บ้านกุดแคน หมู่ที่ 3 จำนวน 500,000 บาท
* 1.1.8 โครงการก่อสร้างฝาย คสล.บ้านศรีวิไล หมู่ที่ 12 จำนวน 500,000 บาท
* 1.1.9 โครงการก่อสร้างฝาย คสล.บ้านรุ่งอรุณ หมู่ที่ 15 จำนวน 400,000 บาท
* 1.1.10 โครงการต่อเติมอาคารศูนย์พัฒนาเด็กเล็กบ้านแบง จำนวน 150,000 บาท
* โดยทั้ง 10 โครงการได้ผ่านกระบวนการประชาคมท้องถิ่น เพื่อสร้างกระบวนการมีส่วนร่วมของประชาชนและชุมชนเรียบร้อยแล้ว จึงขอให้สภาพิจารณาให้ความเห็นชอบ

**นายวีระ เพียรไทยสงค์ ประธานสภา อบต.หนองหลวง**

* **3.4 พิจารณาเห็นชอบโอนงบประมาณรายจ่ายประจำปี 2566**

**โอนตั้งเป็นรายการใหม่**

1. จัดซื้อถังขยะ (สำนักปลัด)
2. จัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง (กองสวัสดิการฯ)
* พิจารณาเห็นชอบโอนงบประมาณรายจ่ายประจำปี 2566 โอนตั้งจ่ายเป็นรายการใหม่ 2 รายการ เชิญท่านนายกฯชี้แจงครับ

**นางสมัย ชนาราษฎร์ นายก อบต.หนองหลวง**

* ขอขอบคุรกองสวัสดิการสังคม ที่โอนงบประมาณให้เพื่อบรรเทาปัญหาความเดือดร้อนของพี่น้องประชาชน
* โอนตั้งจ่ายเป็นรายการใหม่
* จัดซื้อถังขยะ (สำนักปลัด)

เราได้ประชุมหารือกันหลายรอบแล้วว่าเราจะจัดเก็บถังขยะเก่าที่ทันชำรุดคืนมา แล้วจัดซื้อถังใส่น้ำ ขนาด 1,000 ลิตร และ 2,000 ลิตร ตัดปากลงให้เหลือประมาณ 1.30 เมตร (ขนาด 1,000 ลิตร หน้ากว้าง 94 ซม. ขนาด 2,000 ลิตร หน้ากว้าง 119 ซม.) กองสวัสดิการฯ โดยกองสวัสดิการได้โอนงบประมาณเข้ามาในหมวดวัสดุ โดยเป็นอำนาจของคณะผู้บริหาร โดยไม่ต้องขออนุมัติจากสภาท้องถิ่น แต่นายกนำเข้ามาเพื่อแจ้งให้ท่านสมาชิกสภาได้รับทราบ

* จัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง (กองสวัสดิการ)
* ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2561 หมวด 4 การโอนและแก้ไขเปลี่ยนแปลงงบประมาณข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น
* กองสวัสดิการสังคม มีความจำเป็นดอนงบประมาณรายจ่ายประจำปี 2566 จำนวน 1 รายการ เนื่องจากไม่ได้ตั้งงบประมาณไว้เพื่อการเบิกจ่าย และเพื่อให้การดำเนินการเป็นไปตามวัตถุประสงค์และบรรลุเป้าหมายของโครงการ รายละเอียด ดังนี้
* **โอนลด**

แผนงาน งบกลาง

งาน งบกลาง

งบ งบกลาง

หมวด งบกลาง

ประเภท เบี้ยยังชีพผู้สูงอายุ

รายการ เบี้ยยังชีพผู้สูงอายุ ตั้งไว้ 19,000,000 บาท

เพื่อจ่ายเป็นค่า เพื่อรองรับการจัดสรรสวัสดิการให้แก่ผู้สูงอายุที่มีอายุ 60 ปีบริบูรณ์ขึ้นไป ที่มีคุณสมบัติครบถ้วน ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุ ฯลฯ

ก่อนโอน งบประมาณคงเหลือ 2,657,500 บาท

ขอโอนลด ครั้งนี้ 360,000 บาท

คงเหลือ หลังโอน ครั้งนี้ 2,297,500 บาท

**โอนตั้งจ่ายเป็นรายการใหม่**

แผนงาน สังคมสงเคราะห์

งาน บริหารงานทั่วไปเกี่ยวกับสังคมสงเคราะห์

งบ ลงทุน

หมวด ค่าครุภัณฑ์

ประเภท ครุภัณฑ์ไฟฟ้าและวิทยุ

รายการ จัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง ตั้งไว้ 360,000 บาท

เพื่อจ่ายเป็นค่า จัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง (ไม่มีมาตรฐานครุภัณฑ์:สืบราคาจากการไฟฟ้าส่วนภูมิภาค)

ก่อนโอนตั้งเป็นรายการใหม่ 0 บาท

ขอโอนตั้งเป็นรายการใหม่ ครั้งนี้ 360,000 บาท

คงเหลือ หลังโอน ครั้งนี้ 360,000 บาท

**นายวีระ เพียรไทยสงค์ ประธานสภา อบต.หนองหลวง**

* ท่านนายกฯได้ชี้แจงรายละเอียดผ่านไปแล้ว สมาชิกฯท่านใดต้องการอภิปรายเพิ่มเติมหรือไม่ เชิยครับ

**นายชญช์ อินทะมาตร์ ส.อบต.หนองหลวง หมู่ที่ 9**

* กระผมตรวจดูแล้ว รายละเอียดงบประมาณของบ้านเลิศไมตรี หมู่ที่ 9 จะมีอยู่ 3 โครงการ คือ
* 1. โครงการไฟฟ้าส่องสว่างภายในหมู่บ้าน งบประมาณ 100,000 บาท มีครับ
* 2. โครงการติดตั้งกล้องวงจรปิดภายในหมู่บ้าน มีครับ
* 3. โครงการจัดซื้อเครื่องขยายเสียง ในส่วนนี้ไม่มี จึงอยากสอบถามครับ

**นางสมัย ชนาราษฎร์ นายก อบต.หนองหลวง**

* มีนะคะ ให้ท่านไปดู หน้า 90-91 ก็จะมีทั้งหมด 5 หมู่บ้าน คือ หมู่ที่ 9,17,1,10 และ 19 หมู่บ้านละ 50,000 บาท

**นายวิชัย น้อยบุตร ส.อบต.หนองหลวง หมู่ที่ 8**

* ตามข้อบัญญัติปี 2567 ผมตรวจสอบดูแล้ว มีโครงการตกไป คือโครงการไฟฟ้าส่องสว่างภายในหมู่บ้าน ไม่มีครับ

**นางสมัย ชนาราษฎร์ นายก อบต.หนองหลวง**

* ให้เสนอแปรญัตติ ในวาระที่ 2 เปลี่ยนแปลงคำชี้แจง โดยโยกงบประมาณจากโครงการ คสล.มาเป็นโครงการไฟฟ้าส่องสว่างนะคะ

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* สำหรับข้อบัญญัติงบประมาณรายจ่ายประจำปี 2567 ของหมู่ที่ 13 ตรวจดูแล้ว หาไม่เจอครับ จำนวน 3 โครงการ
* 1. โครงการรางระบายน้ำพร้อมฝาปิด
* 2. โครงการขยายเขตระบบน้ำประปาสู่พื้นที่การเกษตร
* 3. โครงการวางท่อพร้อมบ่อพัก ไม่มีครับ

**นางสมัย ชนาราษฎร์ นายก อบต.หนองหลวง**

* ตอนนี้หมู่บ้านท่านมีแค่ 2 โครงการ คือ โครงการรางระบายน้ำพร้อมฝาปิดและขยายประปา ท่านต้องขอเปลี่ยนแปลงคำชี้แจงในวาระที่ 2 แปรญัตติ

**นายปณชัย คล้อยคำ ส.อบต.หนองหลวง หมู่ที่ 5**

* ได้ศึกษาข้อบัญญัติฯดูแล้ว แต่มาสะดุดหน้า 59/118 ค่าใช้จ่ายโครงการสนับสนุนอาหารกลางวันสำหรับศูนย์พัฒนาเด็กเล็กทั้ง 4 ศูนย์ จำนวน 1,404,585 บาท ทำไหมรายละเอียดแต่ละศูนย์ไม่เท่ากัน
* หมู่ที่ 5 ได้เสนอเข้ามา 2 โครงการ คือ โครงการติดตั้งไฟฟ้าส่องสว่างภายในหมู่บ้าน 20,000 บาท และโครงการก่อสร้างรางระบายน้ำพร้อมฝาปิด งบประมาณ 280,000 บาท แต่ในข้อบัญญัติ ปี 2567 มีแค่ 200,000 บาท ตกไปอีก 80,000 บาท จึงขอให้ท่านพิจารณาด้วย

**นางสมัย ชนาราษฎร์ นายก อบต.หนองหลวง**

* สำหรับอัตราค่าอาหารกลางวันเด็กเล็ก ตามระเบียบคือคิดตามจำนวน คนเยอะจะได้ต่อหัวน้อยกว่า คนน้อยจะได้ต่อหัวมากกว่า คงเข้าใจนะคะ
* สำหรับงบประมาณที่ขาดตกไป เราจะหารือนอกรอบกันอีกที แล้วเราจะสำรวจของแต่ละหมู่บ้านตามความเหมาะสม
* ขอสำรวจของหมู่ที่ 1 ด้วยค่ะ โครงการรางระบายน้ำรูปตัวยู งบประมาณ 700,000 บาท เลยหรือค่ะ ทำไมเยอะจัง

**นางพรทิพย์ คำสุข ส.อบต.หนองหลวง หมู่ที่ 1**

* โครงการจริงๆแค่ 500,000 บาท ขอเพิ่มเติมเพื่อจะให้ถึงจุดเดิมที่ดำเนินการไว้แล้ว

**นางสมัย ชนาราษฎร์ นายก อบต.หนองหลวง**

* ขอปรับลดในรายการโครงการรางระบายน้ำของหมู่ที่ 1 จาก 700,000 บาท ลดเหลือ 400,000 บาท เพื่อช่วยเหลือบรรเทาความเดือดร้อนหมู่บ้านอื่น เอาความเหมาะสมเป็นหลัก
* โดยให้เปลี่ยนแปลงคำชี้แจง รายการของหมู่ที่ 1 เพื่อนำไปเพิ่มในส่วนโรงการของหมู่ที่ตกไป ดังนี้
* 1. หมู่ที่ 5 จำนวน 80,000 บาท
* 2. หมู่ที่ 8 จำนวน 50,000 บาท
* 3. หมู่ที่ 4 จำนวน 100,000 บาท

โครงการไฟฟ้าส่องสว่างภายในหมู่บ้าน 50,000 บาท

โครงการซ่อมแซมถนนลูกรังสู่พื้นที่การเกษตร จำนวน 50,000 บาท

* ท่านใดจะเสนอแปรญัตติให้แจ้งท่านเลขาฯไว้เลย เพื่อจะได้ปรับเปลี่ยนตามความเหมาะสม

**นายปณชัย คล้อยคำ ส.อบต.หนองหลวง หมู่ที่ 5**

* โครงการรางระบายน้ำที่ขาดตกไป จำนวน 80,000 บาท ที่จะได้เพิ่มเติมขอเปลี่ยนเป็นเททับ คสล.ที่กำลังทำอยู่ ซึ่งของเดิมได้ ประมาณ 105 เมตร เพื่อจะได้สิ้นสุดกับถนนอีก1 เส้นพอดีจะได้ไหมครับ

**นางสมัย ชนาราษฎร์ นายก อบต.หนองหลวง**

* จะสมบูรณ์แบบได้ต้องเข้าสู่วาระที่ 2 การแปรญัตติ ให้ท่านเสนอแปรญัตติรายงานท่านเลขาฯเพื่อบรรจุเข้าวาระต่อไป

**นายเรียน ทระทึก ส.อบต.หนองหลวง หมู่ที่ 19**

* ขอสอบถามงบประมาณปี 2565-2567 หมู่ที่ 19 ได้เสนอเข้ามา 4 โครงการ คือ
* 1. โครงการไฟฟ้าส่องสว่างภายในหมู่บ้าน
* 2. ขยายเขตไฟฟ้าสู่พื้นที่การเกษตร
* 3. ซ่อมแซมถนนลูกรังสู่พื้นที่การเกษตร ตกไป หาไม่เจอ
* 4. เครื่องเสียงหอกระจายข่าว

**นางสมัย ชนาราษฎร์ นายก อบต.หนองหลวง**

* ตอนนี้เป็นการรับร่าง ให้เปลี่ยนแปลงคำชี้แจง ขยายเขตไฟฟ้าสู่พื้นที่การเกษตรในวาระที่ 2 ต่อไป

**นายวีระ เพียรไทยสงค์ ประธานสภา อบต.หนองหลวง**

* เราคงไม่มีเวลาพักเบรก เวลาเรามีน้อย
* ก็จะหามติในที่ประชุม เพื่อให้ฝ่ายบริหารดำเนินการต่อไป
* **3.1** **พิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ 2567**
* ท่านใดเห็นชอบรับร่างข้อบัญญัติงบประมาณรายจ่ายประจำปีงบประมาณ 2567 กรุณายกมือพ้นศีรษะครับ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**3.2 พิจารณาให้ความเห็นชอบร่างข้อบัญญัติองค์การบริหารส่วนตำบลหนองหลวง เรื่อง ติดตั้งบ่อดักไขมันบำบัดน้ำเสียในอาคาร พ.ศ.2566**

**นายวีระ เพียรไทยสงค์ ประธานสภา อบต.หนองหลวง**

* ท่านใดเห็นชอบรับร่างข้อบัญญัติองค์การบริหารส่วนตำบลหนองหลวง เรื่อง ติดตั้งบ่อดักไขมันบำบัดน้ำเสียในอาคาร พ.ศ.2566กรุณายกมือพ้นศีรษะครับ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**3.3 พิจารณาให้ความเห็นชอบร่างแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 3) พ.ศ.2566**

**นายวีระ เพียรไทยสงค์ ประธานสภา อบต.หนองหลวง**

* ท่านใดเห็นชอบร่างแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 3) พ.ศ.2566กรุณายกมือพ้นศีรษะครับ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**3.4 พิจารณาเห็นชอบโอนงบประมาณรายจ่ายประจำปี 2566**

**นายวีระ เพียรไทยสงค์ ประธานสภา อบต.หนองหลวง**

* ท่านใดเห็นชอบ**โอนงบประมาณรายจ่ายประจำปี 2566** จำนวน 2 รายการ
* คือ 1. จัดซื้อถังขยะ
* 2. จัดซื้อจัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง
* กรุณายกมือพ้นศีรษะครับ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**นายวีระ เพียรไทยสงค์ ประธานสภา อบต.หนองหลวง**

* ในการพิจารณาร่างข้อบัญญัติงบประมาณรายจ่ายประจำปี 2567 เราต้องรับรู้ระเบียบกฎหมายที่เกี่ยวข้อง
* เชิญเลขาฯ แจ้งระเบียบให้ที่ประชุมทราบ

**นายประยูร พลทอง เลขานุการสภา อบต.หนองหลวง**

* พระราชบัญญัติสภาตำบลและองค์การบริหารส่วนตำบล พ.ศ.2538 แก้ไขเพิ่มเติม ฉบับที่ 7 พ.ศ.2562
* มาตรา 46 สภาองค์การบริหารส่วนตําบล มีอํานาจหน้าที่ดังต่อไปนี้
* 1. มาตรา 46 (2)พิจารณาและให้ความเห็นชอบร่างข้อบัญญัติองค์การบริหารส่วนตําบล ร่างข้อบัญญัติ งบประมาณรายจ่ายประจําปี และร่างข้อบัญญัติงบประมาณรายจ่ายเพิ่มเติม
* 2. มาตรา ๘๗ งบประมาณรายจ่ายประจําปีและงบประมาณรายจ่ายเพิ่มเติมขององค์การ บริหารส่วนตําบล ให้จัดทําเป็นข้อบัญญัติองค์การบริหารส่วนตําบลและจะเสนอได้ก็แต่โดยนายก องค์การบริหารส่วนตําบลตามระเบียบและวิธีการที่กระทรวงมหาดไทยกําหนด ถ้าในระหว่างปีงบประมาณใดรายจ่ายซึ่งกําหนดไว้ในงบประมาณไม่พอใช้จ่ายประจําปีนั้น หรือมีความจําเป็นต้องตั้งรายจ่ายขึ้นใหม่ระหว่างปีงบประมาณ ให้จัดทําข้อบัญญัติงบประมาณรายจ่าย เพิ่มเติม เมื่อสภาองค์การบริหารส่วนตําบลเห็นชอบด้วยกับร่างข้อบัญญัติงบประมาณรายจ่าย ประจําปีหรือร่างข้อบัญญัติงบประมาณรายจ่ายเพิ่มเติมแล้ว ให้เสนอนายอําเภอเพื่อขออนุมัติ และให้ นายอําเภอพิจารณาให้แล้วเสร็จภายในสิบห้าวันนับแต่วันที่ได้รับร่างข้อบัญญัติดังกล่าว ถ้านายอําเภอไม่อนุมัติต้องแจ้งเหตุผลและส่งคืนให้สภาองค์การบริหารส่วนตําบล เพื่อ พิจารณาทบทวนร่างข้อบัญญัตินั้นใหม่ หากพ้นกําหนดเวลาดังกล่าวแล้วนายอําเภอพิจารณาไม่แล้วเสร็จ ให้ถือว่านายอําเภออนุมัติร่างข้อบัญญัติดังกล่าว ในกรณีที่สภาองค์การบริหารส่วนตําบลมีมติยืนยันตามร่างข้อบัญญัติงบประมาณรายจ่าย ประจําปีหรือร่างข้อบัญญัติงบประมาณร่ายจ่ายเพิ่มเติม ให้นายอําเภอส่งร่างข้อบัญญัตินั้นไปยังผู้ว่า ราชการจังหวัดภายในกําหนดเวลาสิบห้าวันนับแต่วันที่สภาองค์การบริหารส่วนตําบลแจ้งมติยืนยัน เพื่อให้ผู้ว่าราชการจังหวัดพิจารณาภายในสิบห้าวัน ถ้าผู้ว่าราชการจังหวัดเห็นชอบด้วยกับร่างข้อบัญญัติ นั้น ให้ผู้ว่าราชการจังหวัดส่งไปยังนายอําเภอเพื่อลงชื่ออนุมัติ ถ้าผู้ว่าราชการจังหวัดไม่เห็นชอบด้วยกับ ร่างข้อบัญญัตินั้นให้ร่างข้อบัญญัตินั้นเป็นอันตกไป หากพ้นกําหนดเวลาดังกล่าวแล้วยังพิจารณาไม่แล้ว เสร็จ ให้ถือว่าผู้ว่าราชการจังหวัดเห็นชอบด้วยกับร่างข้อบัญญัตินั้น
* ในการพิจารณาร่างข้อบัญญัติงบประมาณรายจ่ายประจําปีหรือร่างข้อบัญญัติงบประมาณ รายจ่ายเพิ่มเติม สภาองค์การบริหารส่วนตําบลต้องพิจารณาให้แล้วเสร็จภายในหกสิบวันนับแต่วันที่ ได้รับร่างข้อบัญญัตินั้น เมื่อพ้นกําหนดเวลาดังกล่าวแล้ว ถ้าสภาองค์การบริหารส่วนตําบลพิจารณาไม่ แล้วเสร็จ ให้ถือว่าสภาองค์การบริหารส่วนตําบลให้ความเห็นชอบตามที่นายกองค์การบริหารส่วนตําบล เสนอและให้ดําเนินการตามวรรคสามต่อไป ถ้าข้อบัญญัติงบประมาณรายจ่ายประจําปีออกไม่ทันปีงบประมาณใหม่ ให้ใช้ข้อบัญญัติ งบประมาณรายจ่ายประจําปีในปีงบประมาณที่แล้วไปพลางก่อน ในการพิจารณาร่างข้อบัญญัติงบประมาณรายจ่ายประจําปีหรือร่างข้อบัญญัติงบประมาณ รายจ่ายเพิ่มเติม สมาชิกสภาองค์การบริหารส่วนตําบลจะแปรญัตติเพิ่มเติมรายการหรือจํานวนใน รายการมิได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้น เงินกู้ ดอกเบี้ยเงินกู้ หรือเงินที่กําหนดให้จ่ายตามกฎหมาย และในการพิจารณาของสภาองค์การบริหารส่วนตําบล การเสนอ การแปรญัตติ หรือการกระทําด้วยประการใดๆ ที่มีผลให้สมาชิกสภาองค์การ บริหารส่วนตําบลมีส่วนไม่ว่าโดยทางตรงหรือโดยอ้อมในการใช้งบประมาณรายจ่ายจะกระทํามิได้
* 3. ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม ถึงฉบับที่ 2 พ.ศ.2554
* ข้อ 43 กำหนดว่า ร่างข้อบัญญัติฯ ต้องแบ่งเป็นข้อและมีการบันทึก ดังต่อไปนี้
* หลักการของร่างข้อบัญญัติ
* เหตุผลที่เสนอร่างข้อบัญญัติ
* การเสนอร่างข้อบัญญัติให้เป็นไปตามแนบท้ายระเบียบนี้
* ข้อ 44 วรรคท้าย การเสนอร่างข้อบัญญัติงบประมาณให้เป็นไปตามความในหมวด 4 ว่าด้วยงบประมาณ
* เชิญท่านประธานสภา เข้าสู่วาระต่อไป

**นายวีระ เพียรไทยสงค์ ประธานสภา อบต.หนองหลวง**

* วาระที่ 1 วาระรับหลักการ สมาชิกสภาท่านใดจะอภิปรายประกอบการรับหลักการ เชิญครับ

**นายอดุลย์ ปาละสาร ส.อบต.หนองหลวง หมู่ที่ 18**

* **ผู้รับรอง** นายบุญปัน กันทะสี ส.อบต. หมู่ที่ 16

นายแสงกล้า สร้อยสงค์ ส.อบต.หมู่ที่ 2

* กระผมได้ศึกษาและอ่านดูร่างข้อบัญญัติงบประมาณรายจ่ายประจำปี 2567 แล้ว ในส่วนโครงการที่กระผมได้เสนอเข้ามาถูกต้องครับผม สำหรับหมู่ที่ขาดตกบกพร่องไปนั้นท่านก็ได้แจ้งต่อสภาแล้ว ในส่วนที่ไม่ถูกต้องก็ให้ยื่นแปรญัตติในวาระต่อไป

**นายวีระ เพียรไทยสงค์ ประธานสภา อบต.หนองหลวง**

* มีท่านใดต้องการอภิปรายเพิ่มเติมอีก เชิญครับ
* หากไม่มีกระผมขอหามติเห็นชอบรับหลักการร่างข้อบัญญัติงบประมาณรายจ่ายประจำปีงบประมาณ 2567 ที่ผู้บริหารเสนอมา
* ท่านใดเห็นชอบควรรับหลักการร่างข้อบัญญัติงบประมาณรายจ่ายประจำปีงบประมาณ 2567

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**นายวีระ เพียรไทยสงค์ ประธานสภา อบต.หนองหลวง**

* สำหรับร่างข้อบัญญัติงบประมาณรายจ่ายประจำปีงบประมาณ 2567 จะพิจารณาสามวาระรวดเดียวไม่ได้ และในการพิจารณาวาระที่ 2 คือวาระแปรญัตติให้กำหนดระยะเวลาเสนอคำแปรญัตติไว้ไม่น้อยกว่า 24 ชั่วโมงนับแต่สภามีมติรับหลักการร่างข้อบัญญัติงบประมาณนั้น
* ซึ่งในวาระ 2 แปรญัตติ เราจะมีการเลือกคณะกรรมการสภาท้องถิ่นประเภทคณะกรรมการสามัญ ประกอบด้วยสมาชิกสภาท้องถิ่น จำนวนไม่น้อยกว่า 3 คน แต่ไม่เกิน 7 คน เพื่อเป็นคณะกรรมการแปรญัตติร่างข้อบัญญัติท่านสมาชิกสภาเห็นสมควรเสนอร่างคณะกรรมการชุดนี้กี่ท่านครับ

**นางพรทิพย์ คำสุข ส.อบต.หนองหลวง หมู่ที่ 1**

* **ผู้รับรอง** นางสาวทัศวรรณ์ แพงพรม ส.อบต. หมู่ที่ 20

 นายพัสดร ชาวสวย ส.อบต. หมู่ที่ 3

* ดิฉันขอเสนอให้เป็น 7 คน จะได้ช่วยกันคัดกรองให้ละเอียดค่ะ

**นายวีระ เพียรไทยสงค์ ประธานสภา อบต.หนองหลวง**

* มีท่านใดจะเสนอเป็นอย่างอื่นหรือไม่
* ถ้าไม่มีจะถือว่าคณะกรรมการแปรญัตติ มีทั้งหมด 7 คน
* เชิญสมาชิกสภา เสนอชื่อบุคคลที่เห็นสมควรเป็นคณะกรรมการ เชิญครับ

**นายสุรศักดิ์ นันทจันทร์ ส.อบต.หนองหลวง หมู่ที่ 1**

* **ผู้รับรอง** นายศุภชัย ศรีอุดร ส.อบต. หมู่ที่ 11

 นายเคน วรรณพรหมณ์ ส.อบต. หมู่ที่ 10

* **ขอเสนอ นายชญช์ อินทะมาตร์ ครับ**

**นายสมบัติ ภูแข่งหมอก ส.อบต.หนองหลวง หมู่ที่ 14**

* **ผู้รับรอง** นายคงเดช วิชาชัย ส.อบต. หมู่ที่ 15

 นายอ๊อด สิงห์ขอนอาจ ส.อบต. หมู่ที่ 4

* **ขอเสนอ นายปณชัย คล้อยคำ ครับ**

**นายวิชัย น้อยบุตร ส.อบต.หนองหลวง หมู่ที่ 8**

* **ผู้รับรอง** นายสมบัติ ภูแข่งหมอก ส.อบต. หมู่ที่ 14

 นายปณชัย คล้อยคำ ส.อบต. หมู่ที่ 5

* **ขอเสนอ นายเรียน ทระทึก ครับ**

**นางสรารัตน์ ศรีอุดร ส.อบต.หนองหลวง หมู่ที่ 20**

* **ผู้รับรอง** นายประยูร พลทอง ส.อบต. หมู่ที่ 7

 นายบุญปัน กันทะสี ส.อบต. หมู่ที่ 16

* **ขอเสนอ นางพรทิพย์ คำสุข ค่ะ**

**นายบุญปัน กันทะสี ส.อบต.หนองหลวง หมู่ที่ 16**

* **ผู้รับรอง** นายชญช์ อินทะมาตร์ ส.อบต. หมู่ที่ 9

 นายจันทร์หอม แสงโทโพธิ์ ส.อบต. หมู่ที่ 12

* **ขอเสนอ นายอดุลย์ ปาละสาร ครับ**

**นายพัสดร ชาวสวย ส.อบต.หนองหลวง หมู่ที่ 3**

* **ผู้รับรอง** นายแสงกล้า สร้อยสงค์ ส.อบต. หมู่ที่ 2

 นายวิชัย น้อยบุตร ส.อบต. หมู่ที่ 8

* **ขอเสนอ นายจันทร์หอม แสงโทโพธิ์ ครับ**

**นางพรทิพย์ คำสุข ส.อบต.หนองหลวง หมู่ที่ 1**

* **ผู้รับรอง** นายสุรศักดิ์ นันทจันทร์ ส.อบต. หมู่ที่ 13

 นางสรารัตน์ ศรีอุดร ส.อบต. หมู่ที่ 17

* **ขอเสนอ นางสาวทัศวรรณ์ แพงพรม ค่ะ**

**นายวีระ เพียรไทยสงค์ ประธานสภา อบต.หนองหลวง**

* มีท่านใดเสนออีกไหมครับ
* หากไม่มีกระผมขอหามติเห็นชอบแต่งตั้งคณะกรรมการแปรญัตติ 7 ท่าน ที่ท่านเสนอมาเป็นคณะกรรมการแปรญัตติ ดังนี้
* 1. นายชญช์ อินทะมาตร์
* 2. นายปณชัย คล้อยคำ
* 3. นายเรียน ทระทึก
* 4. นางพรทิพย์ คำสุข
* 5. นายอดุลย์ ปาละสาร
* 6. นายจันทร์หอม แสงโทโพธิ์
* 7. นางสาวทัศวรรณ์ แพงพรม
* ยกมือพ้นศีรษะครับ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**นายวีระ เพียรไทยสงค์ ประธานสภา อบต.หนองหลวง**

* ต่อไปเชิญเลขานุการสภาฯ นัดประชุมคณะกรรมการแปรญัตติ ทั้ง 7 ท่าน เพื่อเปิดประชุมครั้งแรก

**นายประยูร พลทอง เลขานุการสภา อบต.หนองหลวง**

* กระผมขอนัดเปิดประชุมคณะกรรมการแปรญัตติครั้งแรก ในวันที่ 11 สิงหาคม 2566 เวลา 13.00 น. ณ ห้องประชุมสภาองค์การบริหารส่วนตำบลหนองหลวง
* เชิญคณะกรรมการทั้ง 7 ท่านเข้าร่วมประชุมโดยพร้อมเพรียงกัน

**นายวีระ เพียรไทยสงค์ ประธานสภา อบต.หนองหลวง**

* สำหรับการกำหนดการยื่นคำแปรญัตติ ท่านใดที่จะยื่นคำแปรญัตติ ให้ยื่นคำแปรญัตติต่อคณะกรรมการแปรญัตติ ได้ที่ฝ่ายกิจการสภา สำนักปลัด ได้ตั้งแต่วันที่ 12 – 14 สิงหาคม 2566 เวลา 08.00 – 16.30 น. โดยมีผู้รับรอง 2 ท่าน
* ถ้าท่านไม่ได้ยื่นในวัน เวลาที่กำหนด ไม่สามารถแปรญัตติร่างข้อบัญญัติได้
* การแปรญัตติร่างข้อบัญญัติงบประมาณรายจ่าย จะกระทำได้เฉพาะการแปรลดงบประมาณรายจ่าย แต่ไม่สามารถแปรเพิ่มงบประมาณรายจ่ายได้
* หวังว่าทุกท่านคงจะได้ศึกษาระเบียบมาดีแล้ว

**ระเบียบวาระที่ 4 เรื่องอื่นๆ**

**นายวีระ เพียรไทยสงค์ ประธานสภา อบต.หนองหลวง**

* เรื่องอื่นๆ เชิญครับ

**นายอดุลย์ ปาละสาร ส.อบต.หนองหลวง หมู่ที่ 18**

* ขอบคุณท่านนายกพร้อมคณะที่สนับสนุนงบประมาณ จำนวน 20,000 บาท ในการจัดกิจกรรมอบรมศีลธรรม ตลอดจนขอบคุณสมาชิกสภาทุกท่านที่เข้าร่วมเป็นเกียรติในครั้งนี้

**นายประยูร พลทอง เลขานุการสภา อบต.หนองหลวง**

* แจ้งเรื่องไฟฟ้าส่องสว่างในซอยภายในหมู่บ้าน ดับหมดทุกซอยดับมา 2 คืนแล้ว อยากให้ท่านนายกฯกำชับและสั่งการให้ช่างตรวจสอบและดำเนินการด้วยครับ

**นายวีระ เพียรไทยสงค์ ประธานสภา อบต.หนองหลวง**

* เรื่องแอร์ห้องประชุมสภาฯ ไม่มีความเย็น อยากให้ท่านผู้บริหารดำเนินการแก้ไขให้ด้วยนะครับ

**นางสมัย ชนาราษฎร์ นายก อบต.หนองหลวง**

* สำหรับแอร์ห้องประชุมสภาฯได้ดำเนินการแจ้งซ่อมแล้วนะคะ อยู่ในขั้นตอนช่างรออะไหล่
* เรื่องไฟฟ้าส่องสว่างภายในหมู่บ้าน หมู่ที่ 7 ไฟไม่พอ น่าจะได้เปลี่ยนหม้อแปลงใหม่ ส่วนไฟในซอยดับจะให้ทีมช่างลงตรวจสอบให้ค่ะ

**นายวีระ เพียรไทยสงค์ ประธานสภา อบต.หนองหลวง**

* มีสมาชิกสภาท่านใด เสนอเพิ่มเติมหรือไม่ หากไม่มีกระผมขอปิดการประชุม สมัยสามัญ สมัยที่ 4 ครั้งที่ 2/2566
* ขอปิดประชุมครับ

**ปิดการประชุม เวลา 12.30 น.**

ลงชื่อ  ผู้ตรวจรายงานการประชุม

 (นายชญช์ อินทะมาตร์)

 สมาชิกสภา อบต.หนองหลวง

ลงชื่อ  ผู้จดรายงานการประชุม

 (นายประยูร พลทอง)

 เลขานุการสภา อบต.หนองหลวง

ลงชื่อ  ผู้ตรวจรายงานการประชุม

 (นายศุภชัย ศรีอุดร)

 สมาชิกสภา อบต.หนองหลวง

ลงชื่อ  ผู้ตรวจรายงานการประชุม

 (นายสุรศักดิ์ นันทจันทร์)

 สมาชิกสภา อบต.หนองหลวง

ลงชื่อ  ผู้ตรวจรายงานการประชุม

 (นายวีระ เพียรไทยสงค์)

 ประธานสภา อบต.หนองหลวง